Vandalisering van skole kos vanjaar al R74,6 miljoen in drie maande | Maroela Media
Vandalisering van skole landwyd het die land in die drie maande sedert 1 Januarie vanjaar reeds R74,6 miljoen gekos – geld wat die regering dus nou nie vir hulpverlening, armoedeverligting en dienslewering elders sal kan aanwend nie.
Dit blyk uit 'n antwoord deur die minister van basiese onderwys, Angie Motshekga, op 'n parlementêre vraag deur die DA-LP Desiree van der Walt oor die omvang en uitwerking van vandalisering van skole in Suid-Afrika.
Motshekga het gesê geen skool in die land is so erg gevandaliseer dat die skool moes sluit nie. Volgens Motshekga is 957 skole landwyd gevandaliseer in 2019, terwyl 1 633 skole gevandaliseer is in 2020, waarvan baie tydens die grendeltyd, toe skole braak gestaan het, sonder doeltreffende toesig.
Die totale hoeveelheid skole wat tydens grendelstaat-inperkings vanjaar en verlede jaar gevandaliseer is, is trouens 1 716, wat beteken relatief min vandalisme het buite die grendeltyd plaasgevind.
In die drie maande sedert die begin van die jaar is 148 skole gevandaliseer, waarvan 23 tydens die skoolvakansie.
Ek voorsien maar net nog meer vandalisme en diefstal van toerusting uit die duur rekenaarsentrums, wat benodig word vir die programering en robotika sillabus.
ANC seker baie trots op huidige toestand van ons land waarvoor net hulle verantwoordelik is. Waar gaan dit eindig? Terug in oertyd?
Net na Mandela se uittrede as president het hy verskeie sakemanne oorreed om geld aan sekere skole te skenk vir die opknapping van daardie skole. Ek wonder hoe lyk daardie skole vandag.
Alarm stelsel met gewapende reaksie?
Én steeds sit Lesufi in sy pos! Dis almal sy skole. O nee, hy is té besig om sy neus in die Afrikaanse skole te druk.